
Sunt Parentalia. 

Cei vii pomenesc pe cei morți. E o datorie, pe care muritorii 
şi-au ”statornicit-o, dintru însuși începutul gândului despre moarte: 
liniștea de piatră, în care cădeă dintr'odată vieața, eră aşă de gro- 
zavă, încât minţii înspăimântate a muritorilor moartea nu-i puteă 
fi decât un somn greu. lar în visele nesfârșitului somn, nu se puteă, 
ca celor trecuți dincolo, să nu le vie dorul după cei lăsați și după 
cele părăsite dincoace. De i-ar fi uitat cei de aici neajutându-i pe 
aceia în marele întunerec de subt pământ, ei-ar fi sulerit acolo şi 
sufletul lor chinuit s'ar fi umplut de mânie. lar mânia morţilor 
puteă fi blestem și pieire tuturor faptelor celor vii. - 

Pomenirea -celor morți de curând mai deșteaptă încă jale. Iar 
întristarea e muzica din care apoi înflorește și gândul celor mulți. 
Morţii de: demult nu mai dau nici dor, nici durere, celor de azi. 
Pomenirea lor e numai un gând palid. Și gândului acestuia, al 
recei amintiri, îi: trebue tot sângele viu al amintitorului, spre a 
înviă întru viața deplină. / 


Analele A. R. — Tom. XII.— Desheter.le. (1920—21). 16 

Sunt aniversări ale morților. 

Cei vii caută să împărtășească pe cei morți cu bucuria ori cu 
intristarea contemporană. I încercarea de preamărire a celor pe 
veci adormiţi, pentru a face, prin asemănarea lor cu noi, lauda ori 
hula celor de azi. 

Să pomenim pe întomeietori. 

De opisprezece sute de ori s'au uscat florile crescute pe mor- 
mintele lor. De optsprezece sute de ori sau ridicat din nou prin ză- 
pada subțire a primăverii alte flori, proaspete. 

Sunt Parentalia. 

Oamenii noui, înflorind în marea lAmină a vieţii, se pleacă cu 
reculegere spre pământul unde dorm oamenii vechi, din tăria că- 
rora au crescut ei, oamenii noui, ca florile nouă din pulberea flo- 
rilor vechi. 

In pomenirea morților e conștiința despre viața fără sfârșit în 
cele obștești ale ei, e mângâerea blândă a amintirii, care, şi după 
mii de ani, învălue cucernic. palidele umbre ale color cosiţi, fără 
reintoarcere, în fiecare generație. Și viața trecută, legată, continuu 
viu, de viața prezentă, biruește moartea... în care sa scufundat... 
ca un călător in ceață, 

Ci noi, cei singurateci, murim. 

Și cu noi mor toate ale noastre. Moare durerea. Moare trupul 
omenesc : începutul întregei frumuseți a lumii acesteia. Moare-gân- 
dul și amintirea. Și moare și marmora în care am coborit sufletul 
nostru: rănilo ei nu sângeră, ele nu o ucid, ci tocmai prin ele ea 
trăește încă mai arzător în cele mai mărunte frânturi ale trupului 
ei mutilat. Dar moare și marmoră, de rănile vremii. Moare și su- 
fletul ei de neiînțelegerea oamenilor. Și nu e nimic atins de mâna 
ori de buzele noastre, ca să nu moară. 

Dar cu ochii tăi mari, adânci și blânzi, dumnozeească Clio, zână 
a devenirii gândului, tu priveşti crearea prin om a altei lumi, alta 
decât cea aspră, cea crudă, cea muritoare, ce ne-au făcut-o zeii. 
Cu cânteo epic tu glorifici, cu cântec liric tu mângâi, pe copilul 
tău, cu suflet din cer și trup din pământ, omul, și tu blândo, tu 
buno, povestești... ce a fost viața oamenilor. 

Tu, Clio, culegi de pe morminte florile uscate şi ni le faci iară 
vii, înflorind proaspete, ca cicoarea pe lanuri, în roua dimineţii. Tu, - 
Clio, încălzeşti cu focul tău trupurile de demult adormiţilor și îi 
faci iară vii, trăind din nou puternic în lumea lor și năvălind plini 

lor, cu patima incă aprinsă în privirile lor, cu visul incă -palpitând 
in făptura mâinilor lor. Şi între noi oamenii, cei plăpânzi, cei tre- 
cători, nemurirea se coboară, ca raza din cer; DBogaţi de nesfâr- 
şitul tuturor luminilor aprinse de cei ce dintru început și fără de 
sfârșit au creat lumina, noi copiii unei clipe — totuș vecinice: în 
renașterea ei perpetuă din cele co au fost, în nesfârşirea ei de iu- 
bire spre cele ce vor fi — strălucim de lumina întreagă a sufletului 
omenesc întreg, de la cel dintâiu care a trăit, până la cel din urmă 
care va trăi, unul. 

Ci de nai fi tu, Clio, ca râmele în noroi, asă ne-am târi în în- 
tunericul unei singure vieţi, cu dimineaţă și seară, cu zi și cu noapte. 

Tu singură ne faci bogaţi, tu singură ne ridici peste noi, tu sin- 
gură n> Înveciniceșşti, — Clio, mărire ţie. 

* . * 

Ruginiau codrii. Ca niște paseri obosite coborau legănat către 
pământ frunzele aprinse de cea de pe urmă sărutare a soarelui de 
toamnă. Prin satele Daciei mergeau zvonuri de răzbunări romane. 
Negustorii din Miazăzi se făceau tot mai rari. Și cei cari mai în- 
drăzneau să so alunde in adâcimile Daciei păduroase priveau sfioși 
imprejur, vindeau repede și plecau pe furiș. Ostatecii și fugarii 
romani, slujitori regelui dat, lucrau cu zor la, întărituri, închideau 
văile către Dunăre, ridicau burguri, dregoau cetățile, construiau 
maşini de asalt, turnau arme. Femeile erau posomorite. Bărbaţii 
erau tăcuți. Eră liniște aspră în toți și poruncile Regelui erau 
grabnic și cu prisos implinite. Când începură a cădeă fulgii, știă 
fiecare că in primăvară va puteă muri. 

Flăcăii, cari cu cinsprezece ani inainte, dăduseră Domnului țării 
dace, întâia lui biruință pe pământ roman, erau acum bărbaţi în 
putere. Copii lor se ridicau acum și ei, gata de pus la arme. 
Cincisprezece ani soarta răsboiului iubise pe Daci. Din pădurile 
Suebice ale Dunării de Sus, până in munţii Parthici, cari fac um- 
bră apelor Tigrului, numele regelui puternic, nobil din viță de no- 
bili, rege din viță de regi, Decebal, eră pomenit cu cinste și în- 
chinare. Soli daci mergeau în Apus și în depărtatul Răsărit, la 
regii neamurilor germanice, sarmatice, scitice, armenic$, parthice, 
ducând sfat de luptă, de împotrivire dârză, de atac necurmat, îm- 
potriva stăpânitorilor dela Miazăzi. 

Din timpuri uitate de amintirea muritorilor trăiau Dacii pe pă- 

de zei în mijlocul ţării: cu munţi de patru părți. Ei nu erau o 
biață nație rătăcitoare, ca vecinii (;ermani ori Sarmaţi. [i nu erau 
o nație barbară, ca nenumăraţii locuitori ai Nordului mlăstinos, 
sărac și friguros. li erau statornici, orânduiți, luminaţi, în stră- 
vechi legături cu civilizația elenă, — cu cea mai avântată credință 
idealistă în nemurire, pe care au gândit-o oamenii, —- cu tradiţie 
milenară în cele alo vieții de societate ori de stat, — cu nume 
glorios în lupta de libertate față de toţi cei puternici din jur, — 
cu incomparabila epopee de unitate naţională biruitoare a regelui 
erou Burebista, îndărălul lor. 

Trecutul strălucit, de aproape două veacuri înainte, lumină acum 
şi calea regelui Decebal. Nu puterea, ci unirea, lipsise întotdeauna 
marelui ncam dacic. Ca principii macedoneni, gelosi de libertatea 
lor locală, principii daci ai multelor țări dace dintre cele trei râuri 
îşi așteptau pe Philippos și pe Alexandros al lor, care cu mână de 
fier să-i ție uniți întru marea luptă a aceleiași patrii. Și Decebal 
eră acum ca ilip. Ci soarta n'a voit ca să-i urmeze un Alexandru. 


Din munții marelui nostru burg se îmbrățișează cu privirea în 
zilele senine întreaga câmpie înconjurătoare, cătră Tisa, Dunăre, 
Pont și Nistru, 

Precum omul de mare nu se linişteste până nu pune zăgaz de 
pământ rătăcirii sale pe ape, întemeind porturi și staţii și așezări, 
de jur împrejurul împărăției sale de valuri, și anexând mării tot 
ce îi formează hotarul ei uscat, — tot aşă câmpeanul și omul ste- 
pei, nu sa liniștit până nu a dat hotar de pământ înalt, de pă- 
mânt stâncos, mării sale de ierburi și de holde, SN 

Așă au bătut milenii valurile - scite, sarmate, slave, cetatea noa- 
stră pe Nistru și stropi de sânge barbar au căzut în pământul no- 
stru, rodind după firea lui, la marginea înaltă, de Răsărit, a Patriei. 
Așă au bătut milenii valurile iazyge, germane, maghiare, cetatea 
noastră dinspre Lisa și stropi de' sânge barbar au pătat pajiștile 
noastre, rodind după firea lui, la marginea joasă de Apus, — ba 
pătrunzând prin porţile Munţilor, până chiar în mijlocul burgului, 
Patriei noastre. 

Dar pe razele privirilor noastre, care pătrundeau din creștetele 
munților până dincolo de apele străjuitoare, a mers și dorul no- 
stru după pământ strein. Și încotro eră straja mai tare, într'acolo 
s'a dus și dorul nostru mai năvalnic. Decând se pomenește neam 


dacic şi neam român, râul nostru părinte, Danuviul, a văzut când 

ieșea din valea pannonică pe ambele lui maluri acelaș neam, — 
pe-al nostru. 

Dar ce am voit noi, au voit și cei din Miazăzi. Apele nu-s gra- 
nițe, ci drumuri. Și pentru stăpânirea drumurilor, cu străjuire pe 
ambele lor părți, suu luptat întotdeauna statele și popoarele. Aşă 
cum toată valgaeunui râu se umple cu o singură nație, aşă stă- 
pânirea unui râu cală să lie deplină pe toată valea lui sub acelag 
stăpânitor. 

Regele Burebista a stăpânit și dreapta fluviului. Regele Decebal 
a căutat să statornicească din nou această stăpânire. Eră dreptul 
lor. Căci, dela valea Moravei și până la malul callatian al Pontu- 
lui prieten, dave-le dace s» ţineau lanț. Icoana răspândirei națiunii 
noastre pe pământul strămoșesc, se arată și în această parte a fi 
fost acciași cu cea dacică acum două mii de ani. 

Dar pe malul de Miazăzi al Dunării eră acum alt stăpânitor de- 
cât pe vremea lui Burebista. Lui Decebal îi steteă în față Roma. 
Și Roma nu învățase încă a ascultă de nimeni. Pentru brâul de 
argint al Dunării lupta aveă a fi tot așă de cumplită, tot așă de 
fâră cruțare, ca aceeu pentru brâul de aur al Rinului. 

ş * 
j + * 

Ard trupurile, ca nişte ruguri, de văpaia sufletelor tari cari le 
incing. Se mistue vlaga pământească a naţiilor, de jertfa de sânge, 
neintrerupt cerută, pentru continua biruință, de neinduratul lor 
suflet luptător. Dar» precum flăcăul prinde cu braţ vânjos arma 
care cade din mâna urchiașului slăbit de ani, așă popoarele tinere, 
cu suflete de copii, cucerite de marele suflet ăl naţiunii perpetuu 
biruitoare, prind la rândul lor arma, spre a apără cu sângele lor 
tânăr, cu puterea lor proaspătă, marele gând, care e acum şi al 
lor. 

Când, de pe urma nevolniciei ultimului Flaviu, aquilele italice 
se dară biruite spre Miazăzi, lăsând loată Dunărea șoimului dacic, 
când Italia slăbită se. închină înaintea Daciei năvalnice, Spania ro- 
mană luă asupra ei lupta pentru onoarea, pentru puterea și biru- 
ința Patriei mame. Pentru brâul de argint al Dunărei luptă acum 
un spaniol, cu fire tânără, cu credință proaspătă, cu speranță n&- 
pusă la încercare ; luptă ca în vremile bătrâne, ale alcăluirei Ita- 
liei — când tăria romană se oțeliă mai mult prin înfrângeri decât 
prin biruințe— cu voința hotărită de a împlini cele fixate de Roma 
eternă, fie chiar și după un secol de lupte şi un ocean de sânge. 

Cel'ce purtă acum armele Romei eră un om liniștit, măsurat, cu- 
minte, modest, ră doar numai prin talăl -lui dintre cei ce în Se- 
natul Romei hotărau soarta lumii. Bunicul său, poate, nici nu vor- 
bise bine limba romană. El eră un soldat,/ca şi talăl său; soldat 
ajuns gencțul și atâla tot. Și, fost general, fost guvernator de pro- 
vincie, ajuns împărat, el rămâncă încă tot omul din popor, răb- 
dător la muncă, întârziind bucuros la plăcerile trupului, cu ne- 
sfârșit respect pentru străluciţii senatori ai Romei, pentru splen- 
doarea Romeis pentru arta cuvântului la homa. Provincia lui, pe 
care o guvernase conştiincios şi energic, se mărise acum cât tot 
Imperiul. Dar sufletul celui ce guvernă eră tot cel vechiu, al gu- 
vernatorului provincial, al neitalicului, al «neromanului», care se 
sfia de loma și eră adânc turburat — până la vanitate — când ea 
i se închină: a o disprețui încă nu puteă, a o stăpâni încă nu-şi 
simțiă îndrăzneala, Și cât a trăit, n'a putut învăță acest meșteșug. 
Senatul Tomei a avut două decenii, când a putut crede că mai 
insemnă cevă în marile prefaceri ale lumii, 

Noi muritorii suntem mari, nu pentru găsirea unui gând, într'o 
zi de noroc, ci pentru urmărirea într'o mie de zile, și cu, si fără 
noroc, a gândului unic, care stă la temelia oricărei vieţi creatoare. 
Și sufletul nostru so multiplică prin fiecare gând de-o zi, pe care-l 
prindem în sborul lui spre neant și îl fixăm, ca pe o piatră de 
monument, în opera noastră unică, în gândul nostru unic. Ci fiecare 
din noi, într'o singură zi, cu un singur gând e mai slab, mai sărac, 
mai neputincios în cele eterne alo vieții, decât plugarul simplu, 
decât cărătorul de poveri în porturi, a căror viață e clădită pe le- 
gătura dintre toăte zilele vieţii lor într'o singură datorie, a muncii. 
Marea noutate, marea creare, e iubirea aceasta continuă, neobosită 
pentru gândul unic. El culege gândurile fiecărei. zile, le cioplește 
după nevoia marei opere în care le închide, și, prinzându-le acolo 
cu însăși viața, cu însăși iubirea noastră, el creează o viață nouă, 
biruitoare a timpului, din viața noastră cea veche și roasă de timp, 

Aşă eră mare, simplul, cumintele, modestul, neinvățatul spaniol, 
care eră acum tmpărat al Romei. In viața unei singure zile cel de 
pe urmă senator din Roma ar fi fost —— poate — mai înțelept, mai 
strălucitor, mai vrednic de purpură, decât dânsul. Și de aceea, pen- 
tru fapta unei zile, Ulpius Traianus, împăratul, rugă pe învățatul, 
pe strălucitul Licinius Sura, senatorul, să-i scrie cuvintele de so- 
lemnă prezentare : zadarnicele discursuri selipitoare, care învălue 


în înșelare mintea ușuratecă a muritorilor. — Dar pentru fapta celor 

o mie de zile, pentru întărirea întru alte secole a marei împărății 
care se clătină, strălucitul Licinius Sura sfâtuise în ceasul cel greu 
pe blândul și slabul Cocceius Nerva, senatorul travestit în împărat, 
să arunce pe umerii simplului, modestului, neînvățatului Ulpius 
Traianus, provincialul, hlamida de fier și foc a unei împărăţii, pen- 
tru statornicirea căreia numai jertfa fără sfârşit a victimelor umane 
incoronate cu laurii biruinţii și jertfa necurmată a victimelor mize- 
rabile sfâşiate de lanțurile robiei, erau faptă îndesfulătoare. 
La 
+ * 

Omul crede că pentru dânsul natura va înfrână legile ei, le va 
dă un alt curs, le va duce pe drumul pe care ni sa părut în slaba 
noastră experiență că ar putea fi, măcar accidental, mânate. Căci 
aspectul material, palpabil, al întâmplărilor omenești acopere sufletul 
faptelor, întocmai ca o mască hâdă un suflet de inger, și ascunde 
ochilor noştri — nedeprinși a vedeă pătrunzător -— esența vieţii se- 
nine, indiferente, obiective şi unice, care pulsează, neschimbată 
de voința umană, după legile ei, cosmice. 

Și marea înșelare târăşte indivizi și popoare în suferință și moarte. 
Un om lovește pe altul numai pentru a-și mulțumi mâniă, — dar 
iată, cel lovit moare și agresorul își risipește propria viață, fiind 
scos dintre oameni. Un popor e inchis de altul prin răsboiu, spre 
a nu mai crește, —și iată, poporul închis se întinde peste întregul 
pământ prin darurile geniului său de natură pacinică. Decebal luptă să. 
„facă un imperiu unitar thraco-dacic și îşi găsește moartea, distrugerea 
țerii și. peirea întregei vieţi politic-naționale a poporului său. Traian 
distruge Dacia, spre a aveă liniște la hotarul Dunării-de-Jos, și a 
păstră Romanismul din sudul râului — și în loc de liniște care nu 
ține, se naște un nou popor, care va trăi chiar când întreg Ro- 
manismul oriental se va fi risipit în pulbere. Traian aduce coloniști 
nenumărați, spre a face o țară romană, în limitele romane, — și 
în loc crește o țară Dacă, numai de limbă romană, dar în hotarele 
dacice şi cu sufletul dacic — aborigen — până în îndepărtații ei 
descendenți de astăzi, * 

Se poate cu sila schimbă haina unui popor. 1 se poate impune 
de cuceritor limba fără cunoașterea căreia cuceritul nu-și poate 
nici cât de puţin ușură robia lui. Cuceritorul dă poruncile în limba 
lui, iar cuceritul trebue să le înțeleagă, să le împlinească, sau să 
moară. Se poate schimbă şi numele poporului cucerit, căci el nu 
mai e decât lucrul cuceritorului, —şi pe pământul cucerit nu mai 

dictează și nu mai dă veste lumii despre cele ce sunt acolo, decât 
cuceritorul. Pentru lumea cea mare cucerilul a murit. Dar nu pen: 
tru legile eterne ale firii. Aşă precum toate masacrele nu pot fi 
destul de depline spre a desființă rasa supusă, ci ea se îndoaie ca 
oţelul sub greutatea năvălitorului și apoi, încet-încet, se îndreaptă 
iară, insinuându-se prin însăşi carnea celor nou veniți, tot așă cu- 
ceritorul, venit din țaxa lemnului și a mlaștinelor friguroase, în veci 
nu va mai clădi în lemn-și nu se va mai îmbrăcă în pici, în țara 
pietrei și a soarelui blând și senin. Și casa lui şi masa lui și po- 
doaba lui și, încet-incet, sufletul lui, se va da după cele ale cu- 
ceritului și cultura lui va fi potrivită după cultura cuceritului, întâi 
mai slabă, că el va fi niai nepriceput și strein, apoi tot_mai ase- 
menea cu a cuceoritului, doar cova-ceva schimbată de firea lui deo-" 
sebită ca sânge și foc lăuntric, — dar în cele mari alo ei ca va fi, 
ca dintru începutul vieții omenești în acea parte a lumii, cultura 
țării, iar nu a omului, 

Şi cum se întind stejarii numai până la anume înălţimi și lati- 
tudini, așă își păstrează popoarele subt numele diferite, pe care li 
le dau valurile marilor ondulații raciale, aceleaşi ținuturi de stră- 
veche înrădăcinare, în aceleaşi granițe, pare că fixate „până în amă- 
nuntele separării uscatului de ape. Priviţi lumea Celţilor în luptă 
cu Germanii, apoi a Gallo-ltomanilor, apoi a Francezilor, și urmă- 
riți în miile do ani granițele de Răsărit ale poporului cu cele trei 
nume și, totuşi, cu acelaş holar. Priviţi granițele Italicilor spre 
Iilyri, iar'apoi Slavi, și înfățișarea lacului, do jur împrejur italic, 
al Adriaticei, de două mii de ani încoace. Priviţi granițele naţionale 
ale Dacilor lui Burebista și Decebal și ale Românilor lui Ferdinand 
Biruitorul. Urmăriţi pe Thracii Balcanilor în așezarea lor predilect 
continentală, cu Intregul litoral în mâinile vechilor Eleni şi pe ur- 
mașii lor Turano-Slavi de astăzi în aceeași strictă așezare conti- 
nentală, cu întregul litoral în mâinile Grecilor contemporani. Cer- 
cetați marginea mării nesfârșito dintre coloanele lui Hercule și pus- 
tiul Tanais acum două mii de ani și astăzi : aceeași limbă greacă 
vă va răsună la ureche în antica Massalia și în noua Odessă, Căci 
muntele și marea își au oamenii lor deosebiți. Coasta mării, cu lo- 
cuitorii ei, e o anexă a apei, iar nu a uscatului de care se ţine. 
Și Atlantica nordică își are pe ambele ei coaste îngheţate pe ace- 
iaşi Dani-Norvegieni. Egtica îşi are pe aceiași Greci. Coastele Mă- 
rii Negre sunt o anexă a vieții mediteranee, iar nu osteuropene. 
Neamurile migrează, dar culturile rămân. Și cum nu singularul, ci 

genericul, e aceea ce hotărăşte în viața popoarelor, nu perpetuele 
ondulaţii etnice, care amestecă neamuri cu neamuri, le învălmăşesc, 
le mână iară cătră locul de plecare, întrucât nu sau risipit cu 
totul în marea migrație, — ci statornica precumpănire a țării de 
bază, cu poporul ei primitiv, înrădăcinat în țarina pe care de mi- 
lenii o lucrează, cu cultura lui fixată do legile supreme ale firii, 
cărora noul venit trebue să li să supună, asimilându- -și-le, sau să 
piară, hotărăște de aceea ce în istoria universală s'au chemat, așă 
de adesea cu atâta de slabă îieţelegere: migrații etnice, stabilități 
culturale, ori aptitudini diferenţiale alo rasselor. 

Căci dacă națiunea nu e nici cevă fix etnic, fiind intotdeauna în fie- 
care națiune un nesfârșit amestec de neamuri, contopite încă dela 
primele rălăciri interdiluviale, -— dacă națiunea nu e nici limbă, căci 
aceeași limbă poate fi a mai multor naţiuni, — şi cu atât mai pu- 
țin un simplu nume, pe caro-l poate impune unui popor chiar nu- 
mai o mână de cuceritori tirani, — atunci nu e ea oare acea ex- 
presie culturală creată de înrâurirea pământului asupra omului, nu 
e ea realitatea biologică a omului modificat de pământul pe care 
se așează, după legi neschimbate, care-l modelează analog, oricare 
i-ar fi originea și numele? Și atunci, ideea naţională fiind o stare 
de conștiință, inainte de toate culturală, iar geografia umană de- 
monstrând nu după oameni, ci “lupă pământul pe care se așează, 
“adevărate aulochthonii culturale, nu ajungem ovare la marea rea- 
litate istorică, aşa de nelnțeleasă atâta vreme, așă de combătută și 
de contestată, a autochthoniilor naționale > Mai poate fi atunci 
vre-o minune "tă granițele așa-zise etnice ale poporului .regelui De- 
cebal sunt așă de amănunțit identice cu granițele așă-zise etnice ale 
poporului regelui Ferdinand ? 


* 
- 2% 


Popoarele modelate de pământul pe care prind rădăcini, se su- 
pun legilor lui. Și nu va fi putere pe lume care să le împiedice 
a tinde-mereu să împlinească, veac după veac și mileniu după mi- 
leniu, poruncile legilor pământului lor. Nici-o suferință, nici-o jertfă, 
nici-o sângerare nu le va înspăimântă. Nici:o huzurire a păcii nu 
le 'va moleși până într'atâta, ca să se supună fără luptă unor legi 
omenești streine, protivnice pământului din care se hrănesc. 

lar când vlaga lor so va fi sfârşit, când ele vor trebui să-şi în- 
noiască sângele, primind alt. popor pe pământul lor, ca domn al 


lor: și al pământului lor, acest popor va reluă lupta cu aceeași cre- 

dință către străvechiul pământ, ca și când și el, dintru începutul 
vremilor, ar fi fosi fiul lui. 

Şi, vechiul popor şi noul popor, contopite în indissolubile legă- 
turi de sânge, nu vor mai li decât unul și acelaș, doar numai în- 
tr'o nouă generație a lui: ca fiul născut din cei doi părinți, de 
neamuri deosebite, fiu deopotrivă al amânduror părinților, 


n 
- + 


Viața popoarelor e ca viața mării: pe adâncurile, perpetuu lini: 
știte, se iscă şi se potolesc — sus — furtunile. 
Se cutremură tăriile de marile ciocniri ale neamurilor, în răs- 
boaie. Ard orașele, se dărâmă templele, valuri de sânge curg din 
rănile miriadelor adusb la apriga furtună a uciderii de vânturile 
gândurilor celor de sus, cari conduc naţiile. Pe viscol și senin, în 
zi și în noapte, neintrerupt mugeşte uraganul morţii... Ci, când 
iarba mijeşte printre bulgării de zăpadă, neschimbat ca Luceafărul, 
care se arată la Apusul și la hăsăritul fiecărei zile, muncitorul pă- 
mântului iese, potolit și sigur de ritinul mișcărilor lui, spre a brăzdă 

pământul și a creă din nou viața. 

Pe adâncurile liniștite ale vieţii nemuritoare a popoarelor, se 
zbate, sus, furtuna vieții trecătoare, a patimelor gândului schimbă- 
tor, purtat de puternici ce înceartă —aşă de zădarnic— să mâne 
după voia lor cursul vieții adâncurilor. 

Și totuși, și în adâncuri sunt mari izbucniri ale focului subpă: 
mântean, care turbură și ridică, până în lumina apei mereu agitate, 
perpetuu liniștitele unde ale abisurilor. 

Cât inima omenească se va mai puteă aprinde pentru cevă în 
lumea aceasta, biruind gândul rece și cântăritor, iubirea color mulți 
pentru cele vecinice ale lor, va izbucni ca focul cel nestins, turbu: 
rând abisurile. 

Și oamenii se vor ucide între ei. 

Căci numai atunci sar lăsă muritorii judecați în iubirea lor 
de alți muritori și și-ar lăsă luate în pace: femeea, țara, credința, 
când iubirea lor ar fi biruită de frica de moarte. 

Și Dacii nu cunoșteau frica de moarte. li iubeau moartea, o 
doreau, alergau după dânsa, și pe porţile ei intunecate, ei socoteau 
că intră, nu în eterna neființă, ci în eterna viață cu zeii. Dar mai 
mult decât moartea, ei toţi, cei mulţi, cei umili, cei din adâncuri, 
iubeau țara Dacă. Şi atunci când nici prin moartea lor ei nu-i mai 
puteau răscumpără libertatea, când nici prin întoarcerea mereu nă- 

valnică din trista pribegie pentru libertate, ei nu o mai puteau mân- 
tui din robie, atunci plecau și ei genunchiul înaintea Domnului strein, 
spre a-i fi robi împreună cu pământul robit, spre a mângâiă cu 
trista lor iubire jalea amară a patriei înlănțuite. 

Apărarea pământului dacic de regele Decebal și poporul său a 
fost un imn de iubire cum rar au mai înalțat PRD moșiei lor 
amenințate. 

Cucerirea pământului dacic de Impăratul roman și frângerea na- 
țiunei dace a fost suprema afirmare a geniului Romei în potrivi- 
rea, la firea și făptura lui, a celor trei continente ce se ating îm- 
preună la marea cea de Mijloc. După această ultimă, și cea mai 
strălucită biruință, Roma n'a mai putut merge înainte, puterea ci 
n'a mai rodit. In lupte titanice ea a cercat să păstreze neatins e6 
crease, și, veacuri la rând, ea a luptat, până ce, obosită, sfârşită, 
dar cu copiii ei toți maturi, în stare acum să se apere și să 
trăiască singuri, ea a trecut din viața aceasta, cum trece tot ce e 
omenesc, fie chiar și după milenii. 

Pe anticele ogoare ale popoarelor aborigene ce se întind până la 
Rin ori în Alpii Răsăritului, și în marea cetate carpatică, țărina în: 
săși, de multul sânge roman, vărsat ca jertfă, devenise romană. 
Aborigenii se făcuseră [ii ai lomei. Popoare după popoare s'au 
revărsat de atunci peste pământurile Romei și toate s'au topit în 
marea flacără a vieții romane. 


* 
* n 


Răsboiul nu se face numai de cei tari, ci și de cei slabi. Şi mai 
totdeauna cei slabi, iar nu cei tari, îl şi încep. Căci cei tari n'au ne- 
voe de răsboiu, pentru a întinde puterea lor. [i trăesc numai, trăesc 
puternic, și puterea vieții lor răstoarnă popoarele și impărăţiile, cum 

„colţul  seminței răstoarnă primăvara bulgării de deasupra lui, și 
crește tot mai înalt, spre soare. 

De aceea e și așă de deosebit răsboiul, așă cum îl fac cei slabi, 
de răsboiul făcut de cei tari. 

Cei slabi simt că chiar biruind, nu vor puteă -păstră ce au cu- 
cerit, și de aceea distrug, pradă, ucid, necinstesc pământul și po- 
porul cucerit. Răsboiul celor slabi e ca mânia de femee: furios, 
plin de vorbe zadarnice și stins de sine însuși prin lipsa puterii pe 
mai departe. lhăsboiul celor slabi e răsboi de năvălire şi de sur- 
prindere, e răsboi de noroc. Și ca norocul de nestatornic și înșe- 
lător e și mersul lui. Răsboiul celor slabi e, când devine tragic, 

prin ridicarea celor tari impotriva lor, cu gând de desființare, răs- 
boiul desperării, e răsboiul eroismului solitar şi zadarnic, e răs- 
boiul marilor catastrole ale națiunilor și conducătorilor. hăsboiul 
celor slabi e pilda crudă dată de zei muritorilor asupra nimicniciei 
tuturor celor omenești. [| este oracolul Destinului pentru împlini- 
rea celor dintru început hotărite, ca cei slabi să cadă, căutându-și 
prin neințelepciune singuri ruina, pentru ca astfel din viața lor să 
se împuternicească cei tari, cum din carnea căprioarei plăpânde 
se împuternicește lupul pădurii. 

Cei tari simt că, chiar biruiţi, nici o putere dușmană nu se va 
puteă sălășlui prea mult pe pământul cucerit de la dânșii şi că în- 
tru sfârșitul sfârșitului tot o vor alungă. Iar când cei tari merg 
inainte, când puterea lor se întinde biruitoare peste pământurile şi 
sufletele altora, atunci cei tari clădesc în piatră fiecare pas mai de- 
parte în țara unde au intraţ. Ei nu distrug, ci construesc din nou 
pe alte temelii. li nu năvălesc furioși, ci împing liniștiți şi siguri 
de sine, definitiv, ireparabil, pe adversar tot mai departe. Ei nu 
prădă, ci pun în circulaţie nouile bogății, cucerite. Răsboiul celor 
tari e vestit dinainte. El nu e răsboiu de noroc, ci de cumpănită 
apărare, prin slăbirea sau nimicirea celui ce amenință. Şi dacă ad- 
versarul e cu multă viață în el, cei tari fac răsboiul de durată, 
până la sfărmarea finală, oricât de târziu ar veni ea, a celui cea 
turburat lumea și viața. 

Priviţi pe alba columnă din Roma Tva ceă tristă a căderii 
Daciei. Sunt chipuri cioplite, în marmoră rece, a marelui foc, caro a 
topit două popoare într'unul, | 

Numai prin luptă, prin luptă dreaptă, deschisă, fără meşteşuguri 
şi cu “toate puterile, dela om la om, dela erou la erou, Dacii nu 
pot fi biruiți. In multele icoane ale marilor bătălii e una, a celei 
dintâi, când cei doi adversari și-au măsurat întăia oară puterile şi 
popoarele conducând singuri bătălia. Sprijinit pe - ultima sa cetate 
de ziduri, ridicată la capătul drumului clădit de legionari pe pă- 
mântul dacic, Împăratul trimete în crâncena cumpănire rând pe rând 
tot ce are mai aprig între barbarii aduşi la credința romană, tot ce 
are mai nezguduit în măreață linişte între romanii săi legionari. 
Sprijinit pe cetatea sa de munți și de codri, Regele trimete în fo- 
cul bătăliei cetele sale — în rânduri strânse — cu principii lor în 
frunte, bărbaţii în putere, ca și flăcăii încă tineri: cu fața de co- 
pile. Și însuși lupiter Tonans dă ajutor Romei, bătând cu furtună 
de ape în față pe Daci. Cad Dacii ca spicele subt mâna secerăto- 

rului. Şi Zeul însuși îi acopere cu trăsnetele sale. Și totuși, nu-i 
biruință. Impăratul privește, trist, după bătălie, departe în munții 
dușmani la marea cetate ce n'o poate încă cuprinde. 

Dar anului unu îi urmează anul doi, și, de va fi nevoe, anul 
o sută, al luptei. 

In năvăliri nouă atacă Dacii chiar malul loman al Danuviului. 
Pe văile înguste, în pădurile munţilor, ei inchid cu ziduri dela-un 
mal la altul calea invadatorilor ce-şi clădesc drumul prin trecători. 
Și nu e un, pas mai departe, făcut în ţară Dacă, fără sânge roman 
vărsal ca jertfă. Sfărâmarea Dacilor în luptă deschisă, înaintea pă- 
trunderii Romanilor în munți, e însemnată cu grele pierderi romane 
chiar de săpăjorii în marmoră, cari—afară de aici — nu dau nici- 
odată -chipul celor căzuți ai Romei. 

An după an, până la al saselea, ține lupta. 

Tot mai departe pătrund, zidind, legionarii. Castru de castru, şo- 
sea de șosea, se împlântă tot mai adânc în codrii tăiați fără milă 
în tot 'mai largi luminisuri, pentru liniştea de atacuri furișe ale ce- 
lor înfrânți. Cetățile dace sunt asaltate, satele lor sunt arse. Tot 
mai departe pribegesc învinșii, cu bătrâni, cu femei, cu turme. 

Ci măreț banchet funerer au serbat cei puternici ai Dacii, când 
furtuna dislănțuită de i a dus, în al şaselea an al luptei, la ro- 
bia, patrie: lor. Subt zidurile cetăţii mugeă bătălia. Pe înaltele co- 
perişuri alergau flăcările. Pe cărări întunecate se afundă, pentru 
lupte nouă, tot mai departe în codrii ţerii sale, Regele. Ci ei ser- 
bau, liberi, în țară încă liberă, unirea lor liberă, cu moartea. In 
triumfuri romane, grumazul lor nu puteau să și-l plece. In milă 
romană, ei domnii, ei dăruitorii de milă, nu sufereau să se întineze. 
La luptă mai departe sufletul lor amar nu-i mai îndemnă, ca pe 
Rege. La Zalmoxis ocrotitorul, ridicați pe palme de blânda zână a 
morții, acolo eră drumul, acolo eră mântuirea, mărețelor căpetânii dace. 

Acolo, ca cel de pe. urmă, aveă a veni, în ceasul supremei ruini, 
Regele. Cel dintâiu la sângerarea pentru patrie, cel de pe' urmă la 
mântuirea întru eterna libertate. Cântă, Melpomene, moartea regelui 
Decebal. 

«Pe norii zenitului ţin sfat zeii. E wWyycatagiz. In talgerele 
de aur se cumpănesc două suflete. Al împăratului Romei e unul, 
al regelui Daciei e altul. Apasă pe talgerul Romei privirea de soare 
a părintelui lupiter Capitolinul. Apasă pe talgerul Daciei privirea 

să se plece mai tare un talger, ca să condamne la cădere, rușine, 
moarte, lalgerul cel mai ușor. Și fața zeilor se întunecă și iubirea 
pentru ai lor li turbură și răsboiului muritorilor, cumplit, pare a 
se alăogă, în tării, răsboiul zeilor. 

«Ci Artomis-Rendis- Diana îndreaptă ochii zeilor către pământul 
de lupte și sânge. Tăptură minunată de cetate luceşte în raza de 
soare, De munţi păduroși i-s zidurile, de fluvii largi i-s șanțurile.— 
Aceasta-i cetatea credincioșilor mei. De vi-s dragă, vă cer ascultare. — 
Din țimpul când Gaia a creat Cerul, Munţii și Marea, Moirele aspre 
au pus legătură crudă: că tot ce eyviață să fie mereu cucerit prin 
moarte. Cetate de zei, ori cetate de oameni, zid al Titanilor, ori 
zid de mâini muritoare, nu va trăi fără jertla celei mai scumpe 
vieți zidite în piatră de meșteri. Ci cel mai scump suflet al cetăţii 
mele de munți și de ape e sufletul regelui dacic, cumpănit în ba- 
lanța de aur. Po veci să trăiască cetatea, cu sufletul lui prins în ziduri. 

«Prin codri uitaţi de lumină grăbeşte spre Nord biruitul. Incă 
odată, mai vrea să-și adune vitejii, să lupte cu Cesarul Romei. E 
singur. Sufletul lui arde de iubirea pământului tată. De-ar fi zeu, 
ar da suflet copacilor uriași ce-l cuprind subt bolta lor largă și 
plină de murmur. - 


. . 4.9 . - . . . . . . . - - . - o» . . . . . . . . . 


«Pe norii zenitului zeii au hotărit. Cu rază de soare lupiter lu- 
minează calea Romanilor cari grăbesc după rege..... In balanța de 
aur talgerul lui se ridică..... 

«Cu arma muiată la zile de glorie în sânge dușman Regele, liber, 
pe pământ încă liber, săvârșește jertfa, 

«În zidul cetăţii de munţi și de râuri, sufletul lui părintesc o- 
crotește, etern, dăinuirea Dacici», 


„ 
* * 


Furtuna de la fața mării s'a potolit; marea răscolire a izbucni: 
rilor din adâncuri sa liniștit: e pace și cântec al vieţii peste tot 
locul. S'au împlinit cele hotărite de zei. Prin satele Daciei se văd 
pretutindeni feţe streine: din împărăţia cea fără margini curg mereu 
oameni noui, caki se așează pe plaiurile patriei. Drumurile și-au 
schimbat cursul: nu mai merg, ca pe vremea Regelui, mai mult pe 
culmi, ci pe văile râurilor, soldaţii cei noui zidesc drumurile nouă 
ca pentru vecinicie; burgurile principilor s'au pustiit: domnii lor 
odihnesc subt brazdă. Cetățile nu se mai ridică pe vârfuri de dea- 

luri, ci se clădesc pe maluri de ape, la margini de drumuri. In 
munții cu aur, în dealurile cu sare, sapă 'acum gei veniţi de departe 
și scot cu hărnicie averea pământulni. Și cetăți şi orașe de piatră 
și case și temple şi băi şi vilo do marmoră se ridică—în înfățișări 
italice —dintr'o zi pe alta. Și negustori nenumărați cutreieră ținutu- 
rile și soldaţi de-ai lhomei se așează la sate după isprăvirea slujbei 
lor grele; și tot mai departe pătrunde vorba romană, credința ro: 
mană, viața romană. Dar tei nou veniţi nu se mai gândesc la ve- 
chile lor patrii. In țara eroului rege ci nu se mai simt romani, 
ci Daci. Și Dacii cei vechi, ce-au mai rămas în țară, nu se mai 
simt așă de înstreinați ca să fio la fel cu cei ce-au devenit tot 
Daci, cu toată vorba și gândul și viața lor romană. lar cântecul 
muncii, pe anticele ogoare, începe să misune în sunete romane, 

Ci din miazănoapte bat mânioși la porțile patriei robite Dacii- 
cei-liberi. Când principii au băut cupa morții, când Regele a sfâşiat 
cu spada proprie vălul veciniciei, poporul a dat foc satelor și cu 
femei, cu copii, cu vite, a pornit către munții, ce tot mai departe 
dau ocrotire, în Nordul păduros și sălbatec, pribegilor dornici de 
libertate. Dar în aspra ţară carpieă, costobocă, sarmatică, streinii 
din Sud nu-și pot găsi pace. Mor părinţii de dorul patriei robite, 
iar fiii le moștenegc acelaş foc sfânt de“ iubire a străvechei țarine 
dace, Și fiecare generaţie, sfărâmând -zăgazul graniței romane, 
năvălește în Dacia mamă, dă tributul de sânge Romei, care 
neîndurat zdrobeşte ceata năvalnică: şi miriade de Daci liberi sunt 
transplantați de Cesari, înapoi în patrie, ci — într'o lume romană, 

Și deceniu după deceniu Dacia își recapătă copiii pribegi, cari 
intăresc cu sufletul lor aprig viața roditoare a Patriei. Și când, 
după trei jumătăți de veac, cei de la Roma pierd nădejdea de a 
mai ține închise hotarele mereu rupte de barbarii germano-sarmatici, 
când slaba lor minte crede că îndărătul apelor late ale bătrânei 
Dunări s'ar puteă mai uşor feri de diluviul barbar, Dacii cei liberi 
sunt cei mai-năvalnici, sunt cei mai aprinși, în lupta de reluare a 
Patriei. X 

Pe columna de marmoră palidă din forul biruitorului lui Dece- 
bal cea de pe urmă icoană a marilor lupte arătă plecarea în exil 
a neimpăcaţilor iubitori de libertate dacică. Și Roma și Cesarul 
credeau că au biruit. Dar continuă contestare a biruinţei au fâcut 
mereu-nouile, false, triumfuri, de Dacicus Mazimus, ale împăra- 
ilor veacului următor: Maximinus și Maximus și Decius și Gallienus 


și Aurelianus însuși. 

Sau întors vremile: legionarii se retrag în Imperiu; Dacii se 
reașşează în patrie. | 

Ci nouii veniţi sunt acum —după trei jumătăți de veac—mai pu: 
țini ca țăranii pământului dacic — de rasă şi romană și dacă, dar 
de singură limbă romană—, uniți pentru vecie în aceeași iubire 
către pământul patriei lor comune. 

Se pustiesc orașele de piatră și palatele și teatrele și băile, de 
granit și marmoră; se acoper de pălămidă drumurile zidite de le- 
gionarii ltomei. Se duc cei bogaţi, cei dornici de linişte, cei ce 
niciodată n'au iubit pământul Daciei. Dar din nou se îndesesc satele 
după străvechea obișnuire dacică. Din nou se clădesc casele numai 
după antica tradiţie thracă. Şi portul lucrătorilor ţărinei roditoare 
a rămas acelaș ca înainte,de venirea oaspeților italici. Şi aşeză- 
mintele vieţii lor simple, sătene, înaintea cărora şi lomanul trebuise 
să-și indoaie. legile lui rigide, organizând rural Dacia, se reintăresc, 
ca în străvechile timpuri libere. 

De marea lumină a lhomei rămâne însă pe veci luminată Dacia, 
Melodioasa alintare a dulcelor vorbe italice robeşște pe toți străne- 
poții eroului rege. Și numelui Daciei furat de Roma, copiii Daciei 
îi pun în loc însuși numele Romei. La miază zi de brâul de argint, 
pentru care au luptat până la moarte Dacii și legionarii, Cesarii 
întemeiază o nouă Dacie. Ci în Dacia cea adevărată, în mijlocul 
barbarilor cu cari nu mai seamănă nici în graiu, nici în suflet, ță- 
ranii ogoarelor, păstorii turmelor, se simt Romani, se numesc hRo- 
mani şi întemeiază o nouă homânie. 

Cetatea eternă a croului rege e de-acum o cetate romană. Apă- 
rătorii ei vor străjui statornic în numele Romei. Din marea ură sa 
născut marea iubire. Diluviul barbar curgând de ambele părți ale 
burgului dacic spre lumea mărilor calde, acoperind adesea cu va- 
lurile lui turburi și însăși cetatea /inaltă, nu va puteă: clăti nici-o 
piatră din așezarea cea trainică a Romanilor dacici și a Dacilor 
liberi. 


Ye 
* * 


Asifel lupta cea mare, a geniului Daciei cu geniul Romei, a ră 
mas ca un simbol sacru pentru toate luptele popoarelor ăia, 
Din marea lor ură s'a născut marea iubire. 

Cântă, Euterpe, cântecul Daciei. 

«Dacia, frcioara, turbură liniștea ta, divine Romule. Frumoasă 


și crudă, ea pustiă, ca arșița verii, cu năvale de foc și jale, țara 

ta. Așă eră menirea fecioarei sălbatece: să facă gol, 'să aprinză 
flacări, să samene spaimă în jurul ei. Lumina ta, puterea ta, fru- 
museţa. ta, o trăgeau spre tine, Romule; dar sălbateca ei libertate, 
de Diana, o mână înapoi în pădurile ei nepătrunse, când tu, din 
liniștea ta turburată, intindeai braţul spre dânsa. Ci sufletul tău 
se aprinse odată și el, de ispitirile crudei fecioare. Şi ai vrut s'o 
cuprinzi. Cu tăria Atalantei zâna neapropiată te-a aruncat la pă- 
mânt însângerat de răni. Tu n'o iubeai tare și n'ai putut-o frânge.: 

«Și atunci Aphrodite, cu zâmbet de glumă ucigaşă, a poruncit 
lui Eros să te săgâte. Ardeă sufletul tău ca soarele în amiază. Ai 
prins-o, ai luptat, te ai rănit și ai rănit-o, v'aţi privit lung, dușmani 
de moarte, ai sărutat-o și — n'ai cuprins-o. De focul rușinei că ai 
biruit-o, de ura puterii de-ai frânt-o, de flacăra mâniei că ai să- 
rutat-o s'a pregătit să te ucidă. Și Aphrodite zâmbea divin: cum 
ar puteă doi zei să se ucidă, de cât iubind. Și. tu, nebiruitule, ai; 
biruil-o. Imbrățișarea ta eră dogoritoare de toată -văpaia verilor 
tale aprinse, sărutarea ta eră dulce de toată melodia cântecelor 
tale italice, cuvântul tău era blând de întreaga mângâere a iernilor 
tale calde, ochii tăi erau luminoși de tot seninul mărilor tale clare. 
Și fecioara care te urise cum nu te mai urise încă nici om nici: 
zeu, te a iubit cum nu te mai iubise nici-o femee. Ea se făcu tu- 
însuți și copiilor ei, ea singură dintre femeile iubite de tine, le 
dădu numele 'tău. Și ei luptară și muriră, din veac în veac pă- 
strându-ți: numele tău, shipal tău, gândul tău, glasul tău, lumina ta, 
gloria ta. 

«Dacie, Romule, 

«Mărire vouă», 

* 
. + + 

Când adâncile neguri ale pământului, care fierbeă încă în haosul 
focului, au început să se ridice, când raza luminei a început a pă- 
trunde către imensele ape, când marile oceane mereu frământate 
de furtuni s'au luminat de soare, marea a văzut în tării cerul. Şi . 
lumina a străbătut-o ca un fior al vieţii și cerul-s'a oglindit în clara 
ei față, și intreaga podoabă și întreaga adâncime a boltei însorite, ” 
ori instelațe, sa răsfrânt în apele murmurătoare. Și de neasemă- 
nata, frumuseță a cerului s'a înfrumusețat și marea și marea a 
iubit cerul. 

Așă sau luminat mereu, în schimb continuu de frumuseţă dela ; 
unul la altul, bărbatul și femeea dacoromană și, întru perpetuă 

moștenire, urmașii lor până astăzi. Din marea suferință și marea 
înnobilare a luptelor de libertate ale bărbatului dacoroman, s'a lu- 
minat cu cerească lumină și sufletul tovarășei lui de vieață. Din de- 
licata, supusa, îngeresc-răbdătoarea ei muncă frățească, a crescut 
floarea iubirei curate, iubirei sfinte, din sufletul tare și nobil al 
bărbatului patriei noastre. 

Cum picătura de fosfor aruncată în bronzul topit îi schimbă toată 
firea, făcându-l mai tare, mai cald în strălucirea, mai rezistent, 
așă un singur fragment de rasă superioară, tare, cu suflei cizelat 
de experiența milenară, schimbă toată firea poporului cu care se. 
amestecă, fâcându-l în întregime superior felului lui de existență 
antecedent aliărei. 

In nivelarea generală a lumii vechi, prin aducerea ei la viața de 
acceaşi, unică, culoare romană, frâgmentul transcendental, de suflet 
elementar, caracteristic, individualist-original, al fiecărei naţii indo» 
europene, trecute la Romanism, a impus biruitor fiecărui ținut al 
lumii romane felul specific de a cugetă și simți — în cele etern 
omenești — al națiunii autochthone. 

Fiecare popor trecut la Romanism a apărat apoi noua lui formă 
de vieaţă în felul său deosebit, cu străvechile lui puteri preromane. 
A fost fiecare roman, precum pe urmă a fost fiecare creștin, tu 
apatia ori cu focul nestins, al suiletului său preexistent. 

In alcătuirea sufletului naţiunilor prin topiri de suflete diverse 
spre a formă un aliaj nou, ca înfățișare și ca putere, femeea e ca 
picătura de fosfor aruncată în bronzul topit. . 

Bărbatul e, înainte de orice, fiul femoei. iii oamenilor sunt 
aceea ce sunt femeile lor: discrete, credincioase, cu suflet adânc 
supuse, devotate până la moarte, — său: greoaie, brutale, sensuale,, 
banale, loquace. Prin afinarea femeei se afinează rasa, Și femeile noastre 
au fost afinate, de suferință, răbdare, credință, muncă, tăcere, în- 
chinare. Și fiii țărancelor au fost: suferitori,: răbdători, credincioși, 
muncitori, tăcuți, închinați datoriei, dintru străvechile timpuri și 
până în zilele de întemiere a țării celei nouă de azi. 

“La nașterea sufletului rasei biruitorilor de azi stă femeea Dacă. 
Tăria bărbătească a femeilor spartane, — marele foc de nebună 
inchinare zeului îndumnezeirii noastre aici pe pământ, Dionysos 
inspiratorul, care ardeă în femeile thrace, — măreața tovărăşie în 
“luptă și suferință alături cu bărbatul, în sfătuire cuminte, și ma- 
estoasă maternitate, a femeilor romane, —erau în femeia Dacă. 

Spartan-thraco-roman a fost sufletul, care la alcătuirea națiunii noa- 
stre, ne-a fost dăruit de femeia Dacă. 

Pentrucă și-a crescut, pentrucă și-a cultivat, pentrucă și-a înno- 
bilat așă fel femeia, pentrucă a creat prin milenara alegere și 
desăvârşire a tipului ei, o astfel de femeie, Dacul a dat firea lui 
noului popor, dacoroman. Nu în limbă, nu în obiceiuri, nu în forme 
materiale ale vieții a fost biruinţa, ci în calitatea sutletului. Marea 
liniște; marea nobleță suverană, care peste romanizarea prin su: 
flete. diverse, venite de pretutindeni, — peste imensa inundație 
slavă care amenințase a ne face grepi, mplâi, confuzi și triviali, 
ca cei nou veniți, — peste marile infuziuni de sânge străin de toate 
neamurile, ne-a păstrat sublimi în aristocratica noastră înălțare 
spirituală peste toţi cei dimprejur, a fost darul primei femei Dace, 
căsătorite ci primul Roman așezat în Dacia, și a urmașelor ei cu 
suflet tare, daco-romanele. 

Priviţi pe fiul femeei Dace: țăranul cu boiul drept, cu figura 
„rezervată, cu ochii sfredelitori, cu glasul crescut ca pentru vorba 
dela distanță mare, cu mișcările rare, potolite, pentru a ține mult 
la oboseală, cu sufletul senin întru așteptarea ca ceva firesc nu 
numai a binelpi, ci mai ales a răului, cu legea cuvântului dat, ca 
legătură până dincolo de moarte, cu delicata ascundere a durerii 
ori bucuriei prea, mari, cu domneasca ospitalitate dela egal lă egal, 
ca bunacuviință distinsă față de fețele luminate, dar și cu adânca 
ironie și nobila . închidere în sine, pentru cei ce nu-i simt cu- 
viința lui. 

+ a Li 


Biruinţa Romei în indoirea sufletului dacic către limba și viața 
romană nu e totuși o faptă deo zi a unui suflet de sută. Și nu 
singur sufletul dacic, ci nesfârşite popoare au fost frânte de tăria 
sufletului. Romei și aduse pentru milenii la luarea formelor ei 
de viață. 

E o nepătrunsă taină ce cale ia noua ființă zămislită dintr'un 
bărbat și o femee. Dar mai măreț mister ca nășterea națiilor nu e. 
Și mintea noastră slabă cearcă a-și lămuri începutul. 

Puterea popoarelor nu-i de tot felul, ci numai de unul, pe-un 
singur drum: — pe toate, nu le dau zeii niciunuia. Unele sunt tari 
ptin arme, altele prin arte. Principiul vieţii lor creatoare stă într'o 
unică, solitară şi ireversibilă forță a geniului lor izolat. Un singur 
gând, luminos cât un soare, acoperă pe toate celelalte, le schimbă 

pe toate după lumina lui şi, pentrucă e unic și incomparabil, crează 
din el fapte eterne, numai în felul lui. 

Care a fost gândul biruitor al Romei? Care a fost forța ei unică, 
de a înfăptui lumi nouă, de a sfărmă suflete și popoare? 

Marea putere a Romei, nouă, ni se arată în aceea, că înfățişă 
pentru sine ca și pentru toate popoarele pământului, ni autoritatea, 
organizator-nivelatoare a unui administrator tiran, păzind cu străș- 
nicie liniștea și asigurând buna stare, folositoare tuturora, nu glo- 
ria cuceritoare de suflete a unui dionysiac supunător al întregului 
pământ, nu hieratica încorporare a unor zei atotputernici și cruzi, în 
trupul unor muritori proclamaţi zei, și adorați cu teamă şi supunere 
de robi, de cei credincioşi lor, nu strălucirea superioară a unei 
mari cetăți a cugetării geniale suprapământene, nu aspra auto- 
ritate rațională a unui consiliu de administrare prin delegaţii date 
unor regi, unor mari preoți, unor bătrâni collegiaţi, ori unor ge-” 
nerali, —ci, un nou fel de religiune. 

- Pentru întâia oară și—până azi — pentru cea din urmă, în is-. 
toria omenirei se creiă acel măreț concept al Statului-Zev, cu teri- 
bila voință a unei divinități abstracte, Roma, căreia Impăratul însuși 
nu-i eră decât un acolyti divin și dela care procedă toată mae- 
statea, toată puterea, toată gloria—acea religie politică, în care fiece 
credincios admis la mysterii eră un membru-cetățean cu depline 
drepturi egale, chiar celor ale împăratului-zeu, asemenea căruia eră 
în dreptul său de a deveni oricând prin singură devotarea . lui 
întreagă cultului Zânei-Mame. Iar ea însăși, divinitatea eternă, Roma, 
nu-și luă de pristav al ordinelor ei imutabile pe muritorul facut o 
clipă preot suprem al cultului ei, ci pe întregul popor al credin- 
cioşilor ei, în abstracţia lui supraumană: «Senatul și poporul Roman». 

„A fi Roman însemnă a fi un om de specie unică, a fi membru 
al imensului colegiu religios militant al adoratorilor Romei, a fi 
insuși participant la puterea și la gloria Romei. Aceea ce nici jeniul 
incomparabil al Greciei, prin braţul eroului-sublim-unic, Alexandru 
fiul lui Filip, aceea ce, nici regii- zei ai Orientului, aceea ce nici 
teribilii servitori ai lui Allah, n'au putut realiză în marile. diluvii 
de sânge, cu care au inundat pământurile ce voiau să şi le mode- 
leze după sine, — a fost etern creat, dintr'o singură încordare, în 
două secole, de Statul-Zeu al Romei, nemuritoarea. 

Străvechi senatori ai Romei, ori barbari în piei nelucrate, lingă; 
“rați aduşi în triumfuri, ori sclavi mizerabili în lanțuri, toți se sim- 
țeau înfiorați de taina grea. a Destinului, când pașii lor i purtau 

pe unul din multele drumuri ce mânau spre cetatea celor Șapte 
Coline. 

- Ca pruncii arşi de vii în pântecele taurului de aramă al lui 
Moloch, așă aruncă Lumea închinătoare Romei pe toţi copiii ei cei 
mai buni in văpaia vieţii aprinse din cetatea eternă. Ca fluturii uciși 
de flacăra împrejurul căreia zboară, așă cădeau bărbaţi și femei 
în pierzare și moarte, de furia vieţii nebune, care ardea în Roma 
cea de aur, de marmoră, de flori și de temple. Dar cei tari cari 
biruiau prin putere, ori înconjurau prin prudență, lațurile fără 
număr aruncate în cale de geniile ispitei, aceia, puteau primi în- 
chinare — până chiar și asemenea zeilor — dela miriadele ce li se 
încredințau: spre cucerire, stăpânire ori ucidere, de implacabila 
Romă, 

lar dacă cultul religios al Statului-Zcu, Roma, cu templele, 
preoții și colegiile ei de slujitori, atrăgeă fără putință de opunere 
pe toţi cei ce-i veneau aproape, făcându-i credincioși ai nouei re- 
ligii, apoi viața romană, în formele ei concrete, eră o unică clădire 
de piatră, un templu unic cât însuși Imperiul de mare. 

Imperiul Romei eră o răbdătoare, simetrică, armonioasă, uri- 
aşă construcție a unui singur, divin architect: cu drumuri, oraşe, 
granițe, poduri, cetăţi, apeducte, băi, amfiteatre, zidite ca pentru 
vecie, zidite deolaltă, legate între ele, ca o singură, neasemănată 
rețea, din care nu scăpau marei strângeri, între firele ei nesfârşite, 
nici națiunile, nici indivizii odată cuceriţi. 

De-ar fi voit Impăratul să prindă în pumnu:i titanic Cetatea, 
celor șapte coline şi s'o ridice în tării până la tronul lui lupiter, 
de firele tari ca oţelul: nesfărâmatele-i drumuri, indissolubil legată, 
ar fi atârnat în văzduh întreaga lume romană, cum de butucul de 
vie atârnă nesfârșitele-i vițe, cu lăstari, cu frunze și struguri. Iar 
Dacia întreagă ar fi fost un mare ciorchine, legat de lăstar prin 
drumul zidit peste fluviul părinte de Apollodor din Damasc. 

Semn al ubiquităţii Romei eră monumentalitatea ei de eter- 
nitate. Și atotputernicia ei, arătață plastic prin gândirea architec- 
tonică, cucereă, robeă, assimilă, tot ce eră suflet străin. 


. 
+ Li 


La Selinus în Cilicia, moare , Impăratul. E luna ce poartă 
numele întemeietorului republicei “imperiale. Zeii nau voit să 
isprăvească cu bine întreaga muncă a zilei vieţii lui. Când în Olymp 
la divinul Symapoșier, blândul stăpânitor de popoare va da seamă 

de faptele lui, el va fi trist că răsboiul' parthic a rămas pe vecie 
neisprăvit. 

Cel totdeauna biruitor e acum biruit. Cel totdeauna neobosit 
e acum obosit. Trupul ros de suferință se cere unit cu pământul 
părinte. Iar sufletul luptătorului, e acum mai presus de toate ne- 
liniștile lumești. Cine va fi urmașul? Vor aveă grije cei co lau 
chemat şi pe dânsul: Senatorii Romei veghiază la cârma divinei 
corăbii. 

Ochii 'mei te/ văd, Impărate, în zilele tale de noincetată veghe. 
Cu statura ta maestos- înaltă, cu părul tău alb înainte de vreme, 
cu fața ta nobilă și energic dominatoare, cu ochii tăi atenți pri- 
vind ca pentru a pătrunde dincolo de lucruri şi oameni, cu fruntea, 
ta brăzdată de dunga verticală a voinţei, cu buzele strânse în samn 
de stăpânire de sine, cu liniștea ta sigură, cuminte, hotărită, răb- 
dătoare, nezguduită și la nevoi6.aspră, dar. nu crudă, cu iubirea ta 
de ascultare, ordine, statornicie, —o, ce măreț potolite, ce tăios pă- 
trunzătoare, ce modest păstrătoare, ce senin iertătoare, ce adâno 
înțelegătoare a vieții cum e, gălăgioasă, murdară, perfidă și vani: 
toasă, sunt scrisorile tale către bunul, naivul, preaplecatul, plinul 
de sine, recunoscător devotatul tău sclav și priețen, Plinius. 

Din căutătorul de glorie / răsboinică, ultimul Flaviu, ale cărui 
înfrângeri le-ai răzbunat tu, Nerva Traiane, urmaşii tăi au făcut un 
fricos căutător de pace. Din tine cumintele păstrător al ordinei, 
păcii, străvechei tradiţii, neînţelepţii tăi descendenţi au făcdt un 
gelos imitator al macedonicului Alexandru, ' / 

Pentrucă ai biruit, pentrucă ai făcut să înflorească liniștea ro- 
ditoare, binecuvântata pace, te-au socotit un hrăpareț supunător de 
popoare. Şi hula ta, Impărate, e asțăzi şi hula noastră. In dus, 
Caesar Auguste, celor ce acum te cântă, să dea seamă sacră de 
viața Bilorităi. 

«Când Roma ne-a lăsat iarăși singuri în cetatea lui Decebal, 
etern veghetorul, valul năvălirii barbare ne-a acoperit cu totul. 
Cum se prind de pământ, proptindu-se în multele lor rădăcini, co- 
pacii înecaţi de apele furioase, ce vor să-i zmulgă cu dânsele, aşă | 
ne-am prins noi. cu toată tăria sufletului nostru de străvechea noa- 
stră țărină daco-romană, proptindu-ne in zidul munților noștri ca să 
nu fim zmulși și târâți de puhoiu. | 

Intreaga noastră putere nefam cheltuit-o de-atunci, Impărate, 
ca să stăruim pe pământul unde ne-ai pus de strajă. Alţii la adă- 
postul nostru, au ridicat iară orașe strălucite, palate/ de marmoră 

şi temple până la cer. Alţii, la adăpostul nostru, au onorat iară pe 
Apollon și pe cele nouă Picride. Și poeţii lor au cântat iară și 
eculptorii lor au săpat iară și architecţii lor au clădit iară. Și pe 
„când noi nici satele noastre nu ni le puteam face pentru un veac 
de om, ci aceeași generaţie trăiă în locnințe de mai multe ori arse 
şi din nou clădite de vecinicii martiri ai credinței întru Dacia și 
Roma, ei, cei cari infloreau la adăpostul nostru, se mândreau de 
opera păcii, care eră darul nostru, și se uitau cu dispreț la sărăcia 
și lipsa noastră. 

«Am trăit, Impărate, de când ne-a lăsat Roma și până în ziua 
de astăzi, ca, Daci, în sate, iar nu ca Romani, în ' orașe. Rezistând 
în Dacia, inlpotriva, tuturor veneticilor, raintinzându-ne peste tot 
ținutul dacic, dăinuind în simplicitatea, vitejia și neînfricarea țăra- 
nilor daci, — deabiă ăzi, după optsprezece veacusi, ne putem iară 
gândi că suntem şi Romani. De-abia astăzi, legionarii tăi sau putut 
întoarce iară, biruitori, la Apulum, la Napoca, la Porolissum, la 
Sarmizegetusa. i | 

«După optsprezece veacuri, valul năvălirii nordice a fost bi- 
ruit. Din nou stau strajă la Rin și în munții dacici soldaţii cu 
coif roman. = 

«Dar amarnic e, Impărate, chipul hâd al urii, care de jur îm- 
prejur. ne împrăsură. De când ne-a lăsat Roma singuri, numai cu 
focul de ură, "de jur împrejur, am trăit. Ura lor însă—a tuturora— 
ne-a ridicat deapururi peste toate cele lumești. Noi am înţelâs ura 
lor, şi nu ne-am făcut negri la suflet: pentrucă ura lor eră flacăra 
care ne făceă tari, pentrucă ura lor eră cultul pe care cei răi îl 
_consacrau geniului nostru, pentrucă ura lor însemnă pentru noi 
moartea totdeauna gata să ne inghiti, moartea care ne făceă su- 
blimi în gândurile noastre. Mărire ţie, Ură, a duşmanilor noștri, 
tu ne-ai! împins pe inălțimi singuratece de unde sufletul nostru a 
putut clar pătrunde tot ce este etern zadarnic în cele omenești și 
de unde, asemenca zeilor, noi am recunoscut viitorul nostru numai 
în opera prin sine creată a intangibilității noastre spirituale. 

«Ci pe anticele noastre ogoare, tot așă de bogat ca în vremea 
voastră, divini. intemeietori, crește grâul. Și munţii dau lemnul clă- . 
dirilor pe uscat și pe ape și fierul armelor și focul ascuns subt 
pământ, în stane de piatră ori în izvoare negre ca iadul. Și vinul 
cel sfânt lui -Dionysos și sarea căutată și de fiare, și aurul înce- 
pălor al răului între oameni, dar sfânt pentru preamărirea în chi- 


puri a puterii divine, toate le avem ca atunci, când Destinul ţi-a 

mânat pașii, Auguste, spre celatea de munți și de râuri a etern- 
veghietorului Decebal. | 

«Și tot ce-au furat barbarii în sute și sute de jafuri n'a lăsat 
nici-o urmă în mereu roditorul pământ, pe care din iarnă în vară 
părinteasca binecuvântare a firii îl îmbogățește ca pe nici-unul-altul. 
lar gândul nostru, perpetuu, întru fiesc-recunoscătoare închinare 
se îndreaptă către așezătorii noștri pe binecuvântatele noastre 
plaiuri. 

«Dar ţie, Caesar Auguste, închinarea noastră e și alta. Nu 
pentrucă ai fost stăpânitorul Nomei, ci pentrucă ai fost slujitorul 
ei, — nu pentrucă ai trăit distrugând glorios, ci pentrucă ai trăit 
creând înțelept, — pentrucă niciun ceas al vieţii tale nu ţi l-ai 
luat ţie, ci pe toatejle-ai dat Romei, —- pentrucă viața ta a fost 
numâi credință, muncă, iubire, bunătate, — pentrucă sufletul tău 
nu Sa preamărit niciodată pe dânsul, ci sa bucurat numai să fie 
preamărit întru închinarea lui Romei,—pentrucă în Dacia regelui De- 
cebal, biruită de armele tale, tu n'ai lăsat. jalea și pustiul, ci ai adus 
tot prisosul vieţii romane, în largă dărnicie de bucuros sămănător, 
îngropând în brazdele Patriei nemuritoarea sămânță romană, —pen- 
trucă zidirea ta aici a fost vecinică construire cu blocuri de stâncă 
de mâna ta însăși cioplite, — pentrucă ai fost nou întemeietor de 
țară romană,—eu, preotul cultului Romei, îţi ridic azi elogiu, îţ 
aduc închinare, Părinte». 


Pe undele mării Lyeie, plutește spre Roma, în corabia îm- 
brăcată cu întunecată purpură, urna funerară a lui Ulpius Nerva 
Traianus. - 

Bat valurile cu sunet ritmat în prora corăbiei. Alunecă uşor 
în cadența perfectă vâslele lungi care mângâe valul. Dinspre marea 
Cretică, unde se coboară să se culce, Helios trimete o ploaie de 
lănci însângerate. Se ridică şi se pleacă marea, în largile ondulări 
ale «hulei», ca un sân de femeie odihnind fericită. E ritmul de 
vecinicie a lumilor. E gândul scos din hotare de timp și de spaţiu, 
acordat aeonic cu pulsarea astrelor. Ca fumul tămâei în aer, aşă 
plutește tot mai sus, către cerul albastru, sufletul nostru desfăcut | 
din nimicnicia, vieţii. 

Pe puntea corăbiei e pervigilium, sacrum. 

Alunecă plectrul po coardele lirei. 

Cad sunetele calde, ca lacrimi de aur pe scuturi de-argint. 

Intre cer și marc, în nemărgenirea clară, e singur glasul lirei 
care slios șoptește de sufletul omului. E ploaie de note de aur în 
marea tăcere a serii 

Ca arborii ce-și ridică frunzele cu faţa cea lucie spre soare, 
așă își înalță rugătorul brațele-i albe spre ceruri, cu palme de- 
schise în ter. 
„ Izvorind din adâncul iubirei noastre de lumină, curge cu 
murmur de pârău de munte, imnul lui către Soare. 

«Către tine, Părinte, se ri îm toate, toate trăesc -prin tine 
toate sunt frumoase prin tine. Copacii în pădure se întrec în înăl- 
țime, se saltă năvalnic spre tine, ca să nu răimâe în umbra celor 
bătrâni, voinici, fericiţi, de ploaia de aur a razelor Jtale. Subţiri, 
delicate, drepte, ca lumânările înaintea iconostaselor, se ridică tru- 
purile copacilor tineri. Ca niște copii doritori a vedeă fața ta, ca 
niște fecioare doritoare a primi sărutarea pe buzele lor, așă se 
înalță coroana, lor către lumina ta. 

«Și copaci și ierburi îţi aprind focuri de bucurie, de închinare: 
sunt florile lor; corolele lor ard, parfumul lor — tt6ă spre line. 

«Şi noi oamenii, copiii tăi cei mai de pe urmă — în marea cea 
mare a făpturilor tale — noi cei mai plăpânzi, noi cei mai frumoși: 
trupul nostru-i tulpina, sufletul nostru e floarea, gândurile noastre-s 
parfumul, inima noastră-i oglinda, viaţa noastră e imnul — puteți, 
luminei, armoniei tale. , 

«Soare, i 

«Mărire ție !» 


i 

